LAOAG CITY – Saan a natuloy ti deportation ti maysa nga Overseas Filipino Worker idiay Kuwait nga addaan ti tallo nga annak.
Segun kenni Consul General Raul Dado ti Philippine Embassy idiay Kuwait, daytoy ket kalpasan a nagballigi ti Case Officer a ni Salah Magayan a nangipangabak iti kaso ti nasao nga OFW iti argument seknan ti humanitarian grounds.
Iti Facebook account ti consul general, inbatad na nga inlaban ni Case Officer Magayan nga ti OFW kas ina ket maiparbeng laeng a maipaayan ti rightful custody kadagiti babassit pay nga annak na.
Immuna iti daytoy ket nangipila ti absconding case kontra iti nasao nga OFW ti kayong na tapno mapagsublin ditoy Pilipinas.
Kuna ni Dado nga gapu ta dagiti ubbing ket adda da iti balay ti katugangan ti OFW ket rumbeng met nga agtalinaed idiay Kuwait tapno maaddaan ti gundaway nga mangkita ken mangaywan kadagiti annak na.
Inpasigurado pay ti consul general nga agtultuloy ti panangmonitor da iti situasyon ti OFW ken dagiti annak na.
ilo_Latn ilo_Latn ilo_Latn ilo_Latn ilo_Latn ilo_Latn